Η οδός Γιούνγας.
Η **οδός Γιούνγας** (ισπανικά: *Camino a Los Yungas*), γνωστή και ως ο **δρόμος του θανάτου**, (Ισπανικά: *el Camino de la Muerte*) είναι δρόμος ο οποίος βρίσκεται στη Βολιβία, έχει μήκος 69 χιλιόμετρα και συνδέει τη πρωτεύουσα της Βολιβίας Λα Πας (La Paz) με το χωριό **Κορόικο** (Coroico). Το 1995 ανακοινώθηκε επίσημα ως «ο πιο επικίνδυνος δρόμος του κόσμου», επειδή εκεί χάνουν τη ζωή τους 200-300 άνθρωποι κάθε χρόνο.

Διαδρομή
--------

Είναι μία από τις λίγες διαδρομές που συνδέεται με τη Λα Πας. Λόγω τον ακραίων γκρεμών, έως και 600 μέτρα βάθος, τη μία ενιαία λωρίδα και για τις δύο κατευθύνσεις και στα περισσότερα σημεία ο δρόμος δεν είναι φαρδύτερος από 3,2 μέτρα, και του υψόμετρου που είναι χτισμένος ο δρόμος, 4.500 μέτρα στη Λα Πας και 1.200 μέτρα στο Κορόικο, κάνουν το δρόμο ακόμα πιο δύσβατο για τα φορτηγά και τα λεωφορεία που διασχίζουν κυρίως το δρόμο. Ακόμα, η βροχή, η ομίχλη και το καλοκαίρι η σκόνη, μειώνουν την ορατότητα και αυξάνεται η πιθανότητα κάποιος να πέσει στον γκρεμό. Επίσης, επειδή από τη μία μεριά του δρόμου υπάρχει τοίχος από βράχια και από την άλλη γκρεμός, η οδήγηση γίνεται στα αριστερά, για να βλέπει ο οδηγός την εξωτερική ρόδα του οχήματος και να γίνεται πιο ασφαλές το πέρασμα του δρόμου. Σε όλη την υπόλοιπη Βολιβία, η οδήγηση γίνεται στα δεξιά.

Ιστορία
-------

Διαδρομή του δρόμου Yungas.
Ο δρόμος χτίστηκε τη δεκαετία του 1930 από κρατούμενους (λόγω πολέμου) της Παραγουάης και είναι χωματόδρομος, εκτός από ένα σημείο στην αρχή του δρόμου. Τελικά μετά από 20 χρόνια εργασίας, τελειώνοντας το 2006, ο καινούργιος δρόμος (South Yungas road) δόθηκε στην κυκλοφορία, κάνοντας πιο εύκολη τη ζωή των Βολιβιανών. Ο καινούργιος δρόμος έχει δύο λωρίδες, ενώ ο παλιός δρόμος είχε μια. Επίσης ο καινούργιος δρόμος έχει γέφυρες, συστήματα αποχέτευσης κτλ. κάνοντάς τον πιο ασφαλή από τον παλαιό. Μετά το 2006 ο παλιός δρόμος σπάνια χρησιμοποιείται από οχήματα, παρά μόνο από κάποιους τουρίστες, ένα λεωφορείο που κάνει το δρομολόγιο Λα Πας – Κορόικο κάθε μέρα στις 3:00 το μεσημέρι και από κάποιους οδηγούς φορτηγών, επειδή ο παλιός δρόμος είναι πολύ πιο σύντομος από τον καινούργιο. Στις 24 Ιουλίου 1983 ένα λεωφορείο έπεσε στον γκρεμό, σκοτώνοντας παραπάνω από 100 επιβάτες. Αυτό ήταν το χειρότερο οδικό ατύχημα στη Βολιβία.

Πόλος έλξης
-----------

Πολλοί τουρίστες έχουν επισκεφθεί τον δρόμο αυτό - από το 1990 τον έχουν επισκεφθεί γύρω στους 25.000. Επιπλέον υπάρχουν κάποιες ομάδες που κάνουν διαδρομές με ποδήλατα για τους τουρίστες μία εκ των οποίων είναι η *Vertigo Biking*. Ο παλιός δρόμος έχει γίνει ακόμη πιο δημοφιλής, επειδή εκεί έχει γυριστεί ένα επεισόδιο από το *Top Gear Αρχειοθετήθηκε 2010-01-12 στο Wayback Machine.* στον 14ο κύκλο και επίσης εκεί έχει γυριστεί και ο 2ος κύκλος της εκπομπής *IRT: Deadliest roads*.

Παραπομπές
----------

1. ↑  Chang, Richard S. (8 Φεβρουαρίου 2010). «The Most Dangerous Road?». Wheels.blogs.nytimes.com. Ανακτήθηκε στις 6 Νοεμβρίου 2011.
2. ↑  «The Most Dangerous Roads in the World». Darkroastedblend.com. 11 Νοεμβρίου 2006. Ανακτήθηκε στις 6 Νοεμβρίου 2011.
3. 1 2  Whitaker, Mark (2006-11-11). «The world's most dangerous road» (Podcast). *BBC*.. Ανακτήθηκε στις 2007-05-10.
4. ↑  Mostrous, Alexi (2008-04-25). «British cyclist Tom Austin killed on Bolivian 'Highway of Death'». *The Times* (London).. Ανακτήθηκε στις 2008-04-25.
5. ↑  TopGear BOLIVIA Αρχειοθετήθηκε 2013-02-24 στο Wayback Machine. SEASON: 14 EPISODE: 6. BBCAmerica.
6. ↑  Top Gear, Bolivia Special. BBC
7. ↑  Road of Death - Yungas, Bolivia

Πηγές
-----

* Φωτογραφίες από το δρόμο Yungas (Youtube)
* Φωτογραφίες και το πρώτο βίντεο που τραβήχτηκε οδηγώντας στον δρόμο Yungas, Νοέμβριος 2010 (Αγγλικά)
* Φωτογραφίες και βίντεο από το δρόμο Yungas (Αγγλικά)
* BBC News - Ο πιο επικίνδυνος δρόμος στον κόσμο (Αγγλικά)
* Οι πιο επικίνδυνοι δρόμοι (Αγγλικά)
* Οδηγώντας στους δρόμους της Βολιβίας (Αγγλικά)
* Φωτογραφίες, χάρτες και πληροφορίες για το δρόμο Yungas (Αγγλικά)